PATVIRTINTA

Vilniaus šv. Kristoforo progimnazijos

direktoriaus 2024 m. vasario 12 d.

įsakymu Nr.

**Šalies šokių FESTIVALIO**

**„Šokim, šokim, nesustokim 2024“,**

**skirto DAINŲ ŠVENTĖS METAMS,**

**NUOSTATAI**

**I. Bendrosios nuostatos**

1. Šalies šokių festivalio „Šokim, šokim, nesustokim 2024“ (toliau – festivalis) nuostatai reglamentuoja festivalio tikslus, organizavimo, vertinimo ir nugalėtojų apdovanojimo tvarką.

2. Festivaliu siekiama:

1. skatinti mokinius domėtis šokiu;
2. tobulinti sceninio šokio meistriškumą;
3. lavinti mokinių kūrybiškumą, pasitikėjimą savimi;
4. skatinti bendrauti ir bendradarbiauti tarpusavyje ir su suaugusiais.

3. Festivalis vyksta **2024 m. kovo 22 d. 13.30 val.** Vilniaus šv. Kristoforo progimnazijoje, Kalvarijų g. 87, LT-08219 Vilnius (atvykimas ne anksčiau nei 12.00 val., repeticijos nuo 12.15 val.).

4. Festivalį organizuoja Vilniaus šv. Kristoforo progimnazija. Festivalį koordinuoja Vilniaus šv. Kristoforo progimnazijos direktorė Jurgita Zinkienė, organizuoja šokio mokytoja metodininkė Ina Griciuvienė.

**II. festivalio organizavimas**

5. Festivalyje gali dalyvauti bendrojo ugdymo mokyklai atstovaujanti **1 komanda**, kurią sudaro neformaliojo švietimo šokių būrelių **1–4 klasių mokiniai**.

6.Komandą sudaro **8–16 mokinių**.

7. Komanda festivaliui pristato **2 šokio kompozicijas** iš žemiau išvardytų stilių (t. y. viena komanda atlieka dvi šokio kompozicijas). Abi kompozicijos gali būti skirtingų stilių. Šokio trukmė ne ilgesnė nei 3 minutės. Pasirodymai vyks ant scenos (7 x 7 m). Įėjimas į sceną ir išėjimas iš jos tik iš kairės pusės.

**Šokių stiliai**:

**Linijiniai šokiai**

Šokis arba šokių siuita iš bet kurio šokio stiliaus judesių, atliekamas pavieniui. Leistinas momentinis prisilietimas, choreografinio brėžinio keitimas.

**Lotynų Amerikos pramoginiai ir populiarieji šokiai**

Šokis arba šokių siuita, atliekama poromis. Dalis šokio gali būti atliekama pavieniui.

**Klasikiniai pramoginiai šokiai**

Šokia arba šokių siuita, atliekama poromis. Dalis šokio gali būti atliekama pavieniui.

***Showtime* stiliaus šokiai**

Teminis šokis pagal laisvai pasirinktą muziką. Gali būti naudojami bet kokio šokio stiliaus judesiai, vaidybos elementai, teatrinis grimas, rekvizitai.

***Country* stiliaus šokiai**

Šokis arba šokių siuita pagal country stiliaus muziką. Galimas šokimas ir porose, ir pavieniui.

**Liaudies šokiai**

Bet kurios tautos sceninis arba folklorinis šokis.

**Modernaus stiliaus šokiai**

Šokis, sukurtas naudojant klasikinio šokio, džiazo, teatrinės išraiškos, improvizacijos elementus.

8. Kostiumai turi atitikti šokio temą.

9. Komandos registruojamos iki **2024 m. kovo 8 d.** el. paštu ina.griciuviene@gmail.com, registruojantis reikia užpildyti registracijos lentelę (žr. festivalio nuostatų priedą Nr. 1).

10. Pasirodymų muzikinius įrašus būtina atsiųsti **iki kovo 15 d.** el. paštu ina.griciuviene@gmail.com.

11. Festivalyje dalyvauja pirmosios 10 užsiregistravusių komandų.

12. Dalyvavimas festivalyje nemokamas.

**III. Festivalio vertinimas ir nugalėtojų apdovanojimas**

13. Festivalyje dalyvaujančių komandų pasirodymus stebės komisija, patvirtinta Vilniaus šv. Kristoforo progimnazijos direktorės įsakymu.

14. Visoms komandoms už pasirodymus suteikiamos nominacijos.

15. Visos festivalyje dalyvaujančios komandos ir jų mokytojai apdovanojami organizatorių diplomais, padėkos raštais ir atminimo dovanomis.

16. Papildomą informaciją teikia šokio mokytoja Ina Griciuvienė (tel. 8 652 60083, el. paštas ina.griciuviene@gmail.com).

\_\_\_\_\_\_\_\_\_\_\_\_\_\_\_\_\_\_\_\_\_\_

Šalies šokių festivalio

„Šokim, šokim, nesustokim 2024“

nuostatų priedas Nr. 1

**ŠALIES ŠOKIŲ FESTIVALIO**

**„Šokim, šokim, nesustokim 2024“**

**DALYVIO PARAIŠKA**

|  |  |  |  |  |
| --- | --- | --- | --- | --- |
| **Mokyklos pavadinimas** | **Kolektyvo pavadinimas (jei yra)** | **Dalyvių skaičius** | **Atliekamų šokių pavadinimai ir šokių žanrai**  | **Mokytojo vardas, pavardė,** **kontaktinis telefonas ir el. paštas** |
|  |  |  | 1.2. |  |